b'\n_START_ARTICLE_\nMikko Katila\n_START_PARAGRAPH_\nMikko Katila (4. lokakuuta 1863 Sein\xc3\xa4joki \xe2\x80\x93 30. hein\xc3\xa4kuuta 1924 Savitaipale) oli suomalainen pappi ja runoilija._NEWLINE_Katilan vanhemmat olivat maanviljelij\xc3\xa4 Kustaa Arvid Katila (ent. Logren) ja Justiina Absalomintyt\xc3\xa4r Katila. H\xc3\xa4n p\xc3\xa4\xc3\xa4si ylioppilaaksi 1891 Vaasan yksityislyseosta, ja h\xc3\xa4net vihittiin papiksi 1897. Katila toimi 1897 ja 1898 Oulun tuomiokirkkoseurakunnan vt. kappalaisena, 1899\xe2\x80\x931902 Naantalin sijaiskirkkoherrana ja 1907\xe2\x80\x931924 Savitaipaleen kappalaisena._NEWLINE_Katilan kirjoittamia runoja julkaistiin muun muassa Hengellisess\xc3\xa4 kuukausilehdess\xc3\xa4. Katila on kirjoittanut sanat Siionin virsiin 137, 173 ja 244.'